Il-kumpanija Louie' Noir ilha stabbilita għal bosta snin u tul dan iż-żmien, Louie' Noir organizzat diversi kompetizzjonijiet tal-imudellar u diversi produzzjonijiet tad-drama fosthom shows , musicals , drammi komiċi u kif ukoll pageants tal-Ġimgħa l-Kbira. Fil-produzzjonijiet tagħha, l-kumpanija Louie' Noir dejjem fittxet li tkun innovattiva u toħroġ bi prodott modern li jolqot il-familja kollha billi tuża dixxiplini diversi fis- shows tagħha bħal ballet , hip hop , break dancers , annimali ta' vera, fire jugglers , stilt walkers fost oħrajn. Apparti minn hekk, Louie' Noir dejjem tat prijorita' li tagħti opportunita' lill-uċuħ ġodda u talent lokali. Din id-darba, qed tagħti spazju u opportunita lil dawk kollha li jinteresshom li jieħdu sehem fil-purċizzjoni tal-Ġimgħa l-Kbira b'mod differenti. Filfatt issa għandek l-opportunita' li tieħu sehem f're-enactment tal-Ġimgħa l-Kbira fejn tista' tkun wieħed mil-karattri f'dan is- show uniku għas-sena li ġejja 2020 ġewwa Montekristo. Hemm bżonn kwantita' ta' nies minn eta 'l fuq minn sittax-il sena. M'hemmx bżonn ta' esperjenza. Inti tista' tkun dak il-karattru li dejjem xtaqt! Dawk kollha li jixtiequ jieħdu sehem jistgħu jikkuntatjaw lil Louie' Noir fuq 7946 7258 jew email [email protected] Għal dawk kollha interessati, ser issir laqgħa biex wieħed ikun jista' jakkwista aktar informazzjoni.